b'\n_START_ARTICLE_\nJ\xc3\xb5hvi\n_START_SECTION_\nHistoria\n_START_PARAGRAPH_\nJ\xc3\xb5hvi mainittiin ensimm\xc3\xa4isen kerran vuonna 1241 tanskalaisissa asiakirjoissa, jolloin paikasta k\xc3\xa4ytettiin nime\xc3\xa4 Gevi. Paikan kehitykseen on vaikuttanut sijainti vanhojen kauppateiden varrella. Vuonna 1782 rakennettiin J\xc3\xb5hvin kautta kulkeva Tallinnan ja Pietarin v\xc3\xa4linen postitie ja samana vuonna J\xc3\xb5hviin rakennettiin my\xc3\xb6s postirakennus._NEWLINE_Kaupunginoikeudet J\xc3\xb5hvi sai vuonna 1938 ja vuodesta 1949 kaupungista tuli kunnan keskus. J\xc3\xb5hvi liitettiin Kohtla-J\xc3\xa4rveen vuonna 1960, mutta sit\xc3\xa4 tuli itsen\xc3\xa4inen kaupunki j\xc3\xa4lleen vuonna 1991. Kaupunki liitettiin osaksi J\xc3\xb5hvin kuntaa 16.6.2005, ja siit\xc3\xa4 tuli ep\xc3\xa4itsen\xc3\xa4inen kaupunki (viroksi vallasisene linn).\n_START_SECTION_\nV\xc3\xa4est\xc3\xb6\n_START_PARAGRAPH_\nVuoden 2011 v\xc3\xa4est\xc3\xb6nlaskennan mukaan J\xc3\xb5hvin ep\xc3\xa4itsen\xc3\xa4isess\xc3\xa4 kaupungissa oli 10 775 asukasta, joista 3 717 (34,5\xc2\xa0%) oli virolaisia, 6 003 (55,7\xc2\xa0%) ven\xc3\xa4l\xc3\xa4isi\xc3\xa4 ja 1 035 (9,6\xc2\xa0%) muita kansallisuuksia.'